**Z A P I S N I K**

6. seje Sveta šole II. gimnazije Maribor, dne 19. 5. 2016

Prisotni: mag. V. Brantuša, S. Cvar, J. Dvoršak, S. Gril, dr. M. Jagodič, mag. I. Ketiš, M. Mladič in H. Ponudič

Opravičeno odsotni: J. Holc, dr. L. Kodrin, T. Petrović in J. Šnuderl

Odsotna: J. Pušič

Dnevni red:

1. Potrditev zapisnikov 5. redne in korespondenčne seje sveta šole v šolskem letu 2015/16
2. Razprava o obeh kandidatih za ravnatelja II. gimnazije Maribor
3. Glasovanje o podpori obema kandidatoma
4. Oblikovanje predloga o izbiri kandidata, ki ga posredujemo MIZŠ
5. Druge aktualne informacije

**Ad. 1. Potrditev zapisnikov 5. redne in korespondenčne seje sveta šole v šolskem letu 2015/16**

Predsednica sveta šole je povedala, da je bil zapisnik zadnje redne seje poslan kot priponka vabilu, na zadnji korespondenčni seji pa je bil sprejet sklep o omejitvi vpisa za šolsko leto 2016/2017**. Člani sveta šole so oba zapisnika soglasno potrdili**.

**Ad. 2 Razprava o obeh kandidatih za ravnatelja II. gimnazije Maribor**

Po zadnjem sestanku sveta šole smo na šoli imeli predstavitve kandidatov za ravnatelja na svetu staršev, dijaški skupnosti in učiteljskem zboru. Predsednica sveta šole je povedala, da je svet staršev z javnim glasovanjem soglasno podprl imenovanje mag. Ivana Lorenčiča za ravnatelja, prav tako je njegovo imenovanje soglasno potrdila dijaška skupnost. Po tajnem glasovanju učiteljskega zbora je za imenovanje mag. Ivana Lorenčiča za ravnatelja glasovalo 56 učiteljev, 2 učitelja sta bila za imenovanje dr. Vesne Trančar za ravnateljico in 2 glasovnici sta bili neveljavni. KVIAZ svojega mnenja ni podal. Člani sveta šole po predstavljenem povzetku niso imel nobenih pripomb.

**Ad. 3. Glasovanje o podpori obema kandidatoma**

Predsednica sveta šole je zato predlagala javno glasovanje in člani sveta šole so se s tem strinjali. Za izbiro kandidata mag. Ivana Lorenčiča za ravnatelja šole je glasovalo vseh 8 prisotnih članov, dr. Vesna Trančar ni dobila nobenega glasu.

**Sklep 1: Na delovno mesto ravnatelja II. gimnazije Maribor za obdobje 2016 ̶ 2021 se izbere kandidata mag. Ivana Lorenčiča.**

**Ad. 4. Oblikovanje predloga o izbiri kandidata, ki ga posredujemo MIZŠ**

Predsednica sveta šole je članom sveta šole predstavila osnutek sklepa o izbiri, ki ga morajo pripraviti in poslati na MIZŠ. Na novo so oblikovali le stavek: »Izbiro utemeljujemo s kandidatovim kvalitetnim programom in vizijo vodenja šole.«.

**Ad. 5 Druge aktualne informacije**

Na vprašanje predsednice sveta šole ali bi kdo kaj dodal, ni bilo predlogov.

Naslednja seja sveta šole je predvidena za 27. 6. 2016, ker pa so takrat že počitnice, bo mogoče sklicana prej.

6. redna seja sveta šole je bila zaključena ob 17.15.

Številka: 900-2/2016/20

Datum: 23. 5. 2016

Zapisala: Predsednica sveta šole:

Tatjana Zagoranski Sanja Cvar